Zimbabveda muxolifat va xavfsizlik kuchlari o‘rtasidagi to‘qnashuvda 3 kishi halok bo‘ldi

Zimbabveda prezidentlik va parlament saylovlari natijalarini kutish jarayonida muxolifat tarafdorlari va xavfsizlik kuchlari o‘rtasida to‘qnashuv kelib chiqdi. To‘qnashuvlar oqibatida 3 kishi halok bo‘ldi, deb yozmoqda “Exo Moskvi”.

Mamlakat rahbari lavozimiga 20 dan ortiq nomzod da’vogarlik qilmoqda. 2 nafar asosiy nomzod o‘zining saylovda g‘alaba qozonishini ma’lum qilmoqda. Mamlakatni 40 yil davomida boshqargan Robert Mugabe saylovlarda ilk marta ishtirok etmadi.